Železničná stanica Vranov nad Topľou

Železničná stanica Vranov nad Topľou je železničná stanica v meste Vranov nad Topľou. Nachádza sa na trati Prešov - Humenné. Do roku 2003 zo stanice vychádzali osobné vlaky aj na trať č. 192 Trebišov - Vranov nad Topľou. Osobná preprava smerom na Trebišov je tak od roku 2003 pozastavená a to aj napriek protestu obyvateľov obcí ležiacích na trati. Stanica obsahuje 6 dopravných, 6 manipulačných a 1 odstavnú koľaj.  

Stanica umožňuje kúpu vnútroštátnych a medzinárodných cestovných lístkov, rezervácie a predaj miesteniek, ležadiel a lôžok vo vnútroštátnej a medzinárodnej preprave.  Stanica má tri nástupištia, čelnú a bočnú rampou s obrisnicou. 

Na stanici sa nachádza výkonné pracovisko sekcie riadenia dopravy Oblastného riaditeľstva Košice Železníc Slovenskej republiky.

Referencie 

Vranov nad Topľou
Doprava vo Vranove nad Topľou
Stavby v okrese Vranov nad Topľou